**31-րդ շաբաթ**

**Ամսաթիվ՝ —————————**

**Կրթական հարթակ՝ 6-րդ**

**ՈՒսուցիչ՝** —————————————————

**Դասագիրք՝ «Մայրենի 5», Դավիթ Գյուրջինյան**

**Նախորդ դասի կրկնություն։**

**Բառագիտություն-**

**Վերհիշել հետևյալ բառերի նշանակությունները՝**

* + - * *Երկնել ——————————————*
      * *Եղեգ ——————————————*
      * *Խարտյաշ ——————————————*
      * *Հուր ——————————————*
      * *Մորուք ——————————————*

**Վերհիշել հետևյալ բառերի հոմանիշները՝**

* + - * *Վաղ ——————————————*
      * *Հնագույն ——————————————*
      * *Պատերազմ ——————————————*
      * *Ծիրանագույն ——————————————*
      * *Բոսոր ——————————————*

**Վերհիշել հետևյալ բառերի հականիշները՝**

* + - * *Ելնել ——————————————*
      * *Բռնել ——————————————*
      * *Ծագել ——————————————*
      * *Հաջորդ ——————————————*
      * *Մանուկ ——————————————*

**Նոր դաս**

1. **Աշխատանքային տետրում արտագրիր և սովորիր հետ հետևյալ բառերի բացատրությունները․**
   * + - *Թրծել – ամրացնել, կոփել*
       - *Հառնել – վեր բարձրանալ, ելնել*
       - *Նշխար – պատարագի սուրբ անթթխմոր հաց, սրբազան մասունք*
       - *Զամբյուղ – ծղոտե բռնակով տարա*
       - *Ուղեկից – միասին ճանապարհ գնացող։*
2. **Աշխատանքային տետրում արտագրիր և սովորիր հետևյալ բառերի հոմանիշները․**
   * + - *Ամենք – բոլոր*
       - *Նվեր – ընծա*
       - *Սպիտակ – ճերմակ*
       - *Վերմակ – ծածկոց*
       - *Քնքշորեն - նրբորեն։*
3. **Աշխատանքային տետրում արտագրիր և սովորիր հետ հետևյալ բառերի հականիշները․**
   * + - *Պարզ - բարդ*
       - *Տրտմություն - ուրախություն*
       - *Համբերատար - անհամբեր*
       - *Միասին – առանձին, մենակ*
       - *Մեղմ - ուժգին։*

***Քերականություն – Տրամաբանական շեշտ /էջ 149/։***

* Տրամաբանական շեշտը վերաբերում է ոչ թե առանձին բառին, այլ ամբողջ նախադասությանը։ Այս դեպքում խոսողն այն բառն է շեշտում, որի վրա ինքն առանձնակի ուշադրություն է դարձնում։
* Նախադասության մեջ տրամաբանական շեշտը տեղափոխելով բոլորովին տարբեր նշանակություններ կարող ենք արտահայտել։ Օրինակ՝

Ա․ Ծաղկավաճառը սպիտակ վարդերի զամբյուղը նվիրեց աղջկա՛ն։

Բ․ Ծաղկավաճա՛ռը սպիտակ վարդերի զամբյուղը նվիրեց աղջկան։

Գ․ Ծաղկավաճառը սպիտա՛կ վարդերի զամբյուղը նվիրեց աղջկան։

* Գրավոր խոսքում տրամաբանական շեշտը սովորաբար չենք գրում։ Սակայն գողարվեստական, մասնավորապես բանաստեղծական խոսքում հեղինակներըմիտքն ավելի ընդգծելու նպատակով հաճախ այդ շեշտը դնում են։ Այդպես է նաև կարդացածդ բանաստեղծության մեջ։

**Մշակույթ – Գարեգին Նժդեհ (1886-1955)**

Հայ պետական, ռազմական գործիչ Գարեգին Նժդեհը, իսկական անունը`   Գարեգին Եղիշեի Տեր-Հարությունյան, ծնվել է 1886թ.-ի հունվար 1-ին հայոց Նախիջևան գավառի Կզնուտ գյուղում: Եղել է ընտանիքի չորրորդ երեխան:

Սկզբնական կրթությունն ստանալով Նախիջևան քաղաքի ռուսական դպրոցում`   ուսումը շարունակել է Թիֆլիսի ռուսական գիմնազիայում, այնուհետև գնացել է Սանկտ Պետերբուրգ, և երկու տարի տեղի համալսարանի իրավաբանական բաժնում սովորելով, լքել համալսարանն ու ամբողջովին նվիրվել հայ հեղափոխության գործին։

Երբ 1912թ. սկսվեց Բալկանյան առաջին պատերազմը, հայերը Թուրքիայի դեմ կռվելու համար բուլղարական բանակի կողքին ստեղծեցին կամավորական վաշտ, որի ղեկավարները եղան Նժդեհն ու Անդրանիկ Օզանյանը։

Մոտենում էր 1918 թվականի մայիսը, վճռվում էր հայոց ճակատագիրը։ [Ալեքսանդրապոլում](https://hy.wikipedia.org/wiki/%D4%B1%D5%AC%D5%A5%D6%84%D5%BD%D5%A1%D5%B6%D5%A4%D6%80%D5%A1%D5%BA%D5%B8%D5%AC) կռվի բռնվելով թուրքական զորքերի դեմ` Նժդեհը իր խմբով նահանջել է [Վանաձոր (Ղարաքիլիսա)](https://hy.wikipedia.org/wiki/%D5%8E%D5%A1%D5%B6%D5%A1%D5%B1%D5%B8%D6%80)։ Այստեղ էին նահանջել խուճապի մատնված բազմահազար հայ փախստականներ. տեղի ժողովուրդը նույնպես տագնապի մեջ էր։ Սակայն Նժդեհի գլխավորությամբ իրականցվող Ղարաքիլիսայի եռօրյա հերոսամարտով հայությունը հաստատել է իր հարատևելու կամքը, և այդ հավաքական կամքի զորացման գործում, անշուշտ, անուրանալի է Նժդեհի դերը։ Ղարաքիլիսայում վարած կռիվների համար (որոնց ընթացքում վիրավորվել է Նժդեհը) արժանացել է ամենաբարձր՝ քաջության շքանշանի։

[Հայաստանի Հանրապետության](https://hy.wikipedia.org/wiki/%D5%80%D5%A1%D5%B5%D5%A1%D5%BD%D5%BF%D5%A1%D5%B6%D5%AB_%D4%B1%D5%BC%D5%A1%D5%BB%D5%AB%D5%B6_%D5%80%D5%A1%D5%B6%D6%80%D5%A1%D5%BA%D5%A5%D5%BF%D5%B8%D6%82%D5%A9%D5%B5%D5%B8%D6%82%D5%B6) հռչակումից հետո` 1918 թվականի վերջին, Նժդեհը ՀՀ կառավարության կողմից նշանակվում է [Նախիջևանի](https://hy.wikipedia.org/wiki/%D5%86%D5%A1%D5%AD%D5%AB%D5%BB%D6%87%D5%A1%D5%B6) գավառապետ, իսկ 1919 թվականի օգոստոսից՝ [Կապանի](https://hy.wikipedia.org/wiki/%D4%BF%D5%A1%D5%BA%D5%A1%D5%B6), [Արևիքի](https://hy.wikipedia.org/wiki/%D4%B1%D6%80%D6%87%D5%AB%D6%84) և [Գողթանի](https://hy.wikipedia.org/wiki/%D4%B3%D5%B8%D5%B2%D5%A9%D5%A1%D5%B6) ընդհանուր հրամանատար։

Նժդեհը երբեմն ստիպված էր լինում չհնազանդվել վերին իշխանության հրամաններին։ Մասնավորապես, երբ [Ալեքսանդր Խատիսյանի](https://hy.wikipedia.org/wiki/%D4%B1%D5%AC%D5%A5%D6%84%D5%BD%D5%A1%D5%B6%D5%A4%D6%80_%D4%BD%D5%A1%D5%BF%D5%AB%D5%BD%D5%B5%D5%A1%D5%B6) կառավարության կողմից նրան հրամայված էր գաղթեցնել պաշարված [Գողթանի](https://hy.wikipedia.org/wiki/%D4%B3%D5%B8%D5%B2%D5%A9%D5%A1%D5%B6) հայությունը, Նժդեհը մերժել է այն, և, փոխարենը, սրբել է ու տեղահանել գավառի թուրքական բնակավայրերը։ Ըստ 1920 թվականի օգոստոսին Հայաստանի և բոլշևիկների միջև կնքված զինադադարի` Զանգեզուրը, Արցախը և Նախիջևանը ժամանակավորապես զբաղեցվելու էին կարմիր բանակի կողմից։ Սակայն Նժդեհը որոշում է մնալ [Սյունիքում](https://hy.wikipedia.org/wiki/%D5%8D%D5%B5%D5%B8%D6%82%D5%B6%D5%AB%D6%84) և մենակ չթողնել լեռնահայությանը։

1920 թվականի օգոստոսի 25-ին [Կապանի](https://hy.wikipedia.org/wiki/%D4%BF%D5%A1%D5%BA%D5%A1%D5%B6) [Կավարտ](https://hy.wikipedia.org/wiki/%D4%BF%D5%A1%D5%BE%D5%A1%D6%80%D5%BF) գյուղի եկեղեցում Նժդեհի զինվորները ուխտ են արել [Դավիթ Բեկի](https://hy.wikipedia.org/wiki/%D4%B4%D5%A1%D5%BE%D5%AB%D5%A9_%D4%B2%D5%A5%D5%AF) անունով՝ հավատարիմ մնալ հայրենի երկրի ազատությանը, իրենց հրամանատար Նժդեհին և կռվել մինչև վերջին շունչը։

1944թ.-ի հոկտեմբերի վերջերին Նժդեհը ձերբակալվում է: Նա դատապարտվում է 25 տարվա բանտարկության: Նժդեհը մահանում է 1955թ.-ի դեկտեմբերի 21-ին։  Իր մահից տասնամյակներ անց միայն՝ 1992թ.-ի մարտի 30-ին, Նժդեհը ՀՀ դատախազության կողմից արդարացվեց, ինչի կարիքը երբևէ չուներ։

***Հարցեր և առաջադրանքներ***

* + - 1. Որտե՞ղ և ի՞նչ ընտանիքում է ծնվել Գարեգին Նժդեհը։ Ի՞նչ է նրա իսկական անունը։
      2. Ինչպիսի՞ մարդ էր Նժդեհը։ Նկարագրիր նրան երք ածականներվ՝ հիմնվելով այն պատմական ակնարկի վրա, որ կարդացիր նրա մասին։
      3. Քո կարծիքով ի՞նչ արժեքավոր գործ է արել Նժդեհը Հայաստանի և հայ ժողովրդի համար։
      4. Շնորհալի դպրոցում դասամիջոցին փնտրիր Նժդեհի հայտնի մտքերը և մեկնաբանիր դրանք դասարանում։
      5. Գրիր շարադրություն «Եթե Նժդեհն ապրեր այսօր» վերնագրով։ Հավելյալ տեղեկությունների համար դիմիր հայոց լեզվի և պատմության ուսուցիչներին, կամ ինքնուրույն աշխատանք կատարիր համացանցից։

**Տնային հանձնարարություններ**

***Գրականություն – «Մեր լավաշ հացը» Անահիտ Պարսամյան /էջ 148/***

* Վարժ կարդա բանաստեղծությունը և քո բառերով վերարտադրիր այն։
* Նկարագրիր լավաշ հացի ստեղծման ընթացքը։
* «Մեր լավաշ հացը մեր սրբությունն է»՝ մեկնաբանիր այս տողը։
* Ի՞նչն է քեզ համար սրբություն հանդիսանում։
* Իսկ հայ ժողովրդի համար ի՞նչ սրբություններ կան։
* Թոնիր տեսե՞լ ես։ Պատմիր, թե ինչ գիտես ավանդական թոնրի մասին։

**Քերականություն –** Դասարանում սովորեցինք էջ 149-ի տրամաբանական շեշտի մասին դասանյութը։

* Կարողանալ սեփական խոսքերով վերարտադրել շեշտի և շեշտադրության կանոններն ու բերել օրինակներ։
* Հանձնարարություններ - Կատարել էջ 147-ի վարժություն 1 և 2։

**Մշակույթ – Գարեգին Նժդեհ**

* Սահուն կարդալ աշխատանքային փաթեթում ներառված դասանյութերը, կարողանալ վերարտադրել սեփական խոսքերով և պատասխանել նյութի վերաբերյալ հարցերին։
* Կատարել գրավոր աշխատանք։